CELEX: 62014TN0764
Language: el
Date: 2014-11-14 00:00:00
Title: Υπόθεση T-764/14: Προσφυγή 14ης Νοεμβρίου 2014 — European Dynamics Luxembourg και Ευρωπαϊκή Δυναμική κατά Επιτροπής

26.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 26/38
            
         Προσφυγή 14ης Νοεμβρίου 2014 — European Dynamics Luxembourg και Ευρωπαϊκή Δυναμική κατά Επιτροπής
   (Υπόθεση T-764/14)
   (2015/C 026/49)
   Γλώσσα διαδικασίας: η ελληνική
   
      Διάδικοι
   
   
      Προσφεύγουσες: European Dynamics Luxembourg SA (Luxembourg, Λουξεμβούργο) και Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ (Αθήνα, Ελλάδα) (εκπρόσωποι: M. Σφυρή και Ι. Αμπαζής, δικηγόροι)
   
      Καθής: Ευρωπαϊκή Επιτροπή
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρωθεί η απόφαση της Ευρωπαϊκής Επιτροπής υπ’αριθ. Ares(2014) 2903214, της 5ης Σεπτεμβρίου 2014, με την οποία η Επιτροπή απέρριψε την προσφορά των προσφευγουσών στα πλαίσια της υπ’αριθ. EuropeAid/135040/C/SER/MULTI κλειστής διαγωνιστικής διαδικασίας·
            
         
               —
            
            
               να διαταχθεί η προσήκουσα επαναφορά των πραγμάτων στην προτέρα κατάσταση· και
            
         
               —
            
            
               να καταδικασθεί η Επιτροπή στο σύνολο της δικαστικής δαπάνης των προσφευγουσών.
            
         
      Ισχυρισμοί και κύρια επιχειρήματα
   
   Προς στήριξη της προσφυγής οι προσφεύγουσες προβάλλουν τα ακόλουθα:
   Κατά τις προσφεύγουσες, η προσβαλλόμενη πρέπει να ακυρωθεί, σύμφωνα με το άρθρο 263 ΣΛΕΕ για τους ακόλουθους λόγους:
   
                
            
            
               Πρώτον, επειδή αξιολογήθηκε κατά το στάδιο της διαδικασίας ανάθεσης η εμπειρία των συμμετεχόντων, και μάλιστα όταν η εμπειρία αυτή είχε ήδη εξεταστεί κατά το στάδιο της προεπιλογής.
            
         
                
            
            
               Δεύτερον, επειδή η Επιτροπή παραβίασε την υποχρέωση αιτιολογίας της απόφασής της δίνοντας ανεπαρκή αιτιολογία για τη βαθμολογία της τεχνικής προσφοράς των προσφευγουσών και μη κοινοποιώντας την πλήρη σύνθεση της νικήτριας δικαιοπραξίας και ουσιώδη στοιχεία της οικονομικής προσφοράς.
            
         
                
            
            
               Τρίτον, επειδή η Επιτροπή προέβη σε σειρά πρόδηλων σφαλμάτων εκτίμησης κατά την αξιολόγηση της τεχνικής προσφοράς των προσφευγουσών, προσβάλλοντας ταυτόχρονα την αρχή της ίσης μεταχείρισης των συμμετεχόντων.
            
         
                
            
            
               Τέταρτον, επειδή η Επιτροπή προέβη σε παραβίαση του Δημοσιονομικού κανονισμού και της αρχής της διαφάνειας που αυτός προβλέπει.